Valke lê beslag op ingevoerde vuurwapendeleArgieffoto (Foto: Marcus Trapp/Pixabay) ŉ Besending van beweerde onwettige vuurwapenonderdele wat uit die VSA ingevoer is, is in Bloemfontein onderskep. Ao Lynda Steyn, woordvoerder van die direktoraat van prioriteitsmisdaadondersoeke (die Valke), het inligting ontvang oor die besending wat deur ŉ vragverskepingsdiens na Suid-Afrika gestuur is. “Die voorlopige ondersoek het onthul die pakkie is valslik verklaar as werkswinkelonderdele. ŉ Lasbrief vir ŉ soektog is bekom gebaseer op die inligting en die pakkie is opgespoor,” het Steyn gesê. ŉ Gesamentlike span van die taktiesereaksie-eenheid en plaaslike kriminelerekordsentrum het die aflewering gemonitor by Inneslaan in Waverly, Bloemfontein. “Drie beweerde ontvangers is ondervra en hul verklarings is bekom.” Steyn het gesê daar is ook beslag gelê op bykomende elektroniese toerusting. Niemand is nog in hegtenis geneem nie, aangesien die ondersoek voortduur.